เดือนธันวาคมประจำเดือนมาวันแรกวันที่20หมดวันที่25 มีเพศสัมพันธ์ครั้งสุดท้าย13มกราคม ทุกครั้งใส่ถุงยางอนามัยและหลังเสร็จกิจเช็คถุงทุกครั้งก็ไม่มีการขาดรั่ว (แต่มีลื่นๆคาดว่าน่าจะเป็นหล่อลื่นของผู้หญิงเพราะใช้ทิชชู่เช็ดออกแล้วเช็คถุงยางก็ปกติ)แล้วลองตรวจครรภ์โดยใช้แบบจุ่มตรวจตอนเช้าของวนที่21มกราคมขึ้น1ขีด จนปัจจุบันประจำเดือนก็ยังไม่มา เครียดมากเลยค่ะ
สวัสดีครับถ้ามีเพศสัมพันธ์แบบป้องกันและไม่มีถุงยางรั่ว ประกอบกับผลตรวจการตั้งครรภ์เป็นลบ ก็ไม่น่าจะมีการตั้งครรภ์นะครับ เครื่องตรวจการตั้งครรภ์จะใช้หลักการเดียวกัน คือ การตรวจฮอร์โมนเอชซีจี ที่เกิดขึ้นเฉพาะการตั้งครรภ์เท่านั้นครับ และถ้าตรวจในช่วงที่หลัง 1 เดือนจากประจำเดือนครั้งสุดท้ายและมีการตั้งครรภ์จริง โดยปกติผลการตรวจจะมีความถูกต้องสูงถึง 99% ครับอย่างไรก็ดี หากยังมีประจำเดือนไม่มา ก็อาจจะเกิดจากสาเหตุเหล่านี้ได้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดด้วยเหตุนี้ ถ้าประจำเดือนยังไม่มา ขอแนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ